रात भर हॉस्पिटल में डटा रहा 13 साल का बेटा; उसकी डेडिकेशन देख इमोशनल हुए सिंगर
Bollywood Playback Singer Papon Hospitalized. बॉलीवुड के प्लेबैक सिंगर पापोन हॉस्पिटल में भर्ती हो गए हैं। उन्हें मुंबई के कोकिला धीरूबाई अंबानी हॉस्पिटल में भर्ती कराया गया है। उन्होंने खुद बताया कि उनकी तबीयत ठीक नहीं है।
बॉलीवुड के प्लेबैक सिंगर पापोन हॉस्पिटल में भर्ती हो गए हैं। उन्हें मुंबई के कोकिला धीरूभाई अंबानी हॉस्पिटल में भर्ती कराया गया है। उन्होंने खुद बताया कि उनकी तबीयत ठीक नहीं है। उन्होंने अपने सोशल मीडिया पर हॉस्पिटल में लेटे एक तस्वीर शेयर की है। उस तस्वीर में उनका बेटा भी दिखाई दे रहा है।
पपोन इस दौरान काफी इमोशनल नजर आए। उन्होंने पोस्ट कर लिखा कि उनका बेटा सिर्फ 13 साल का है, लेकिन वो रात भर उनके साथ नाइट अटेंडेंट के तौर पर हॉस्पिटल में डटा रहा।
अपने 13 साल के बच्चे को देख भावुक हुए पपोन
पपोन ने अपने इंस्टाग्राम पोस्ट में लिखा, 'हम ऐसी लड़ाईयां अकेले लड़ते हैं। मुझे ये सब सोशल मीडिया पर दिखाना अच्छा तो नहीं लगता है, लेकिन कल रात जो हुआ वो थोड़ा अलग था। मैं हॉस्पिटल में था और मेरे 13 साल के बेटे ने रात भर मेरे साथ रहने का फैसला किया। ये मेरे लिए काफी इमोशनल मोमेंट हैं और मैं इसे अपने शुभचिंतकों और दोस्तों के साथ शेयर करना चाहता हूं।
मुझे याद है कि मैं ऐसी चीजें अपने पेरेंट्स के लिए करता था। काश वो आज यहां होते तो अपने पोते 'पुहोर' को ऐसा करते। मैं आप सभी की शुभकामनाओं के लिए धन्यवाद देता हूं। मैं अब पहले से अच्छा महसूस कर रहा हूं।' पपोन के पोस्ट शेयर करते ही लोगों ने अपनी चिंता जाहिर करनी शुरू कर दी। कुछ लोगों ने पपोन के जल्दी स्वस्थ होने की कामना की है।
पापोन असम के रहने वाले हैं और 5 भाषाओं में गाना गाते हैं। पपोन आज इंडस्ट्री का जाना पहचाना नाम है। हालांकि एक वक्त था जब वे सिंगर बनना बिल्कुल नहीं चाहते थे।
सिंगर नहीं आर्किटेक्ट बनना चाहते थे पपोन
पपोन ने दैनिक भास्कर से बातचीत में कहा था कि उनकी स्केचिंग बहुत अच्छी थी। इस वजह से वो आर्किटेक्ट बनना चाहते थे। फिर वो दिल्ली चले गए, वहां रहते हुए उन्हें समझ आया कि वो ये काम करने के लिए नहीं बने हैं। वहां पर वो लोगों के बीच बैठ कर गाने गाते थे।
उन्होंने कहा, 'दिल्ली में लोग कहते थे कि तुम बहुत अच्छा गाते हो। इस वजह से मेरे अंदर कॉन्फिडेंस आ गया कि मैं ये अच्छे से कर पाऊंगा। फिर एक टाइम के बाद मुझे ये समझ में आ गया कि अब सिंगिंग में ही करियर बनाना है।'
अंगराग महंता से नाम पपोन कैसे पड़ा?
पपोन ने बताया कि उनका असली नाम अंगराग महंता है। जब वो दिल्ली में थे कि तो उनके दोस्तों ने हिंदी बोलने में उनकी काफी मदद की। उनके दोस्त अंगराग महंता कह कर नहीं बुला पाते थे इसलिए उनका नाम पपोन पड़ गया। उन्होंने बताया कि पपोन का कोई अर्थ नहीं होता है। ये बस एक निकनेम की तरह है।
सलमान और रणबीर की फिल्मों के लिए गाए गाने
पपोन 2011 में आई फिल्म 'दम मारो दम' के सॉन्ग 'जिएं क्यों' गाकर फेमस हुए। इसके बाद उन्होंने बर्फी, सुल्तान, हमारी अधूरी कहानी, दम लगा के हईशा, बजरंगी भाईजान और करीब-करीब सिंगल जैसे कई चुनिंदा फिल्मों के लिए गाने गाए।
पपोन का खुद का बैंड है, वो इकलौते ऐसे सिंगर हैं, जो कोक स्टूडियो के तीनों सीजन का हिस्सा रह चुके हैं। उन्होंने एक असम की फिल्म रोडोर सिथि में काम भी किया है।
